Ons moet soos aliens wees – Finesse Meisie
Dit is die wil van God dat julle deur goed te doen, ’n einde sal maak aan die kwaad wat mense sonder begrip uit onkunde praat.
Om kwaad met kwaad te vergeld laat jou tydelik beter voel, dat jy die geveg gewen het. Ons moet soos aliens wees teenoor die ander wat God nie ken nie. Ek weet nie wanneer laas jy ’n alien gesien het nie, maar ek sien nie gereeld sulke goed nie … So, dis maar bitter yl gesaai.
Ons word eerder saam kwaad, vloek terug, lag saam oor die vuil grap as om uit te voel. Ons skinder eerder saam as om stil te bly en weg te stap. Ja, jy gaan pelle daardeur verloor en mense ongemaklik laat voel, presies soos destyds met Jesus. Hulle was so ongemaklik met wie Hy was dat hulle Hom later gekruisig het daarvoor. Maar steeds het Hy gekies om sy pad te stap, ondanks mense.
Hy was sonder sonde. Die woord sonde beteken “om jou merk of doel te mis”. Jesus het nie sy doel gemis nie. Hy het kom doen waarvoor Hy op aarde geplaas was. Hy was ook deur bitter tye. Tog het Hy gekies om te bly staan, omdat Hy God se stem kon hoor, net soos ons dit ook kan hoor omdat ons sy Gees het en ín Hom is.
Kyk om jou en raak besig
Ontdek jou volle potensiaal